**FOKUSPUNKTER FOR CHEFEN   
Jf. FKOBST 358-1 Kapitel 6 – afsnit III**

**12. KRYPTO FORVALTNING**

**Forvaltnings- og beholdningsansvar**

Chefen for den myndighed/enhed, der opretter en kryptoforvaltning, skal udpege en

KRYKUST til varetagelse af myndighedens kryptoforvaltning. KRYKUST er beholdningsansvarlig ved sin personlige underskrift for alt krypto/CCI-udstyr i sin kryptoforvaltning.

KRYKUST er først fritaget for sit beholdningsansvar, når den tiltrædende KRYKUST i samarbejde med den afgående KRYKUST har foretaget en komplet optælling af kryptobeholdning og kvitteret for modtagelsen, og denne er godkendt af KFC DNK.

I tilfælde af kustodens fravær i en periode, der ikke må overstige 60 dage, kan den ALT KRYKUST varetage kryptoforvaltningen. Når kustoden returnerer, skal alle transaktioner, som den alternative kustode har underskrevet, kontrasigneres af kustoden, der herved overtager ansvaret for transaktionen.

I tilfælde, hvor kustoden uventet bortfalder eller fratræder stillingen som KRYKUST, skal der udpeges en ny KRYKUST. KRYSOF og den nye KRYKUST skal herefter foretage en komplet

optælling af alt regnskabspligtigt materiel og fremsende en *Possession Report* til Kryptofordelingscenter Danmark, hvor årsagen til optællingen påføres.

**Kryptoregnskab**

Det er KRYSOF ansvar at sikre, at kryptoregnskabet altid er retvisende. KRYSOF skal efter gennemførelse af halvårlig inventory eller ved skift til ny kryptokustode forelægge resultatet af optællingen for myndighedens chef, der ved sin underskrift bekræfter resultatet. Inventory med chefens underskrift fremsendes til KFC DNK.

**Årlig revision af kryptoregnskab (Annual Audit)**

Annual Audit er en årlig gennemgang af krypto regnskabet ved alle nationale kryptoforvaltninger,

som udføres af KFC DNK efter retningslinjerne i kryptoforvaltningsbetemmelserne.

Annual Audit adviseres altid i god tid af KFC DNK. Dato koordineres mellem NDA DNK og kryptoforvaltningen.

Uanmeldt Audit gennemføres efter forudgående koordination med FE.

**Kontrol af kryptoområdet**

Kontrol af kryptoområdet indgår ligeledes i det generelle sikkerhedseftersyn, der gennemføres

af FE ved NIV 0, I og II myndigheder.

**18. CHEFENS ANSVAR**

Chefen for en styrelse, myndighed, enhed eller virksomhed, der har en kryptoforvaltning,

er ansvarlig for udpegningen af personel til udførelse af kryptotjenesten.

* Det er chefens ansvar, at alt udpeget kryptopersonel har de krævede uddannelser, sikkerhedsgodkendelser, anciennitet, og at de kan udføre kryptotjenesten over en længere periode.
* Det er chefens ansvar ved sin underskrift, at bekræfte alle komplette optællingsresultater foretaget i forbindelse med halvårlige optælling og ved overdragelse af myndighedens kryptoforvaltning til en ny kryptokustode.